[bookmark: _GoBack]Analýza vplyvov na podnikateľské prostredie

Názov materiálu: Návrh vyhlášky Ministerstva zdravotníctva Slovenskej republiky o podrobnostiach o ochrane zdravia pred fyzickou záťažou pri práci (ďalej len „návrh vyhlášky“).
Predkladateľ: Ministerstvo zdravotníctva Slovenskej republiky (Úrad verejného zdravotníctva Slovenskej republiky)
3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: 
	TYP NÁKLADOV
	Zvýšenie nákladov v € na PP
	Zníženie nákladov v € na PP

	A.Dane, odvody, clá a poplatky, ktorých cieľom je znižovať negatívne externality
	0
	0

	B. Iné poplatky
	0
	0

	C. Sankcie a pokuty
	0
	0

	D. Nepriame finančné náklady
	0
	0

	E. Administratívne náklady
	27 263
	0

	Spolu = A+B+C+D+E
	27 263
	0

	
	
	

	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	0
	0

	G. Goldplating
	0
	0

	
	
	

	
	
	

	VÝPOČET PRAVIDLA 1in2out:
	IN
	OUT

	H. Náklady okrem výnimiek = B+D+E-F
	27 263
	0

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií 

	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré su goldplatingom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
goldplating
	Účinnosť regulácie
	Kategória dotk. subjektov
	Počet dotk. subjektov spolu 
	Vplyv na 1 podnik. v €
	Vplyv na kategóriu dotk. subjektov v €
	Druh vplyvu
In (zvyšuje náklady) / 
Out (znižuje náklady) / Nemení sa
	1in2out 
celkom
	Goldplating celkom

	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	

	1
	Oboznámenie sa s novými požiadavkami na hodnotenie fyzickej záťaži pri práci
	návrh vyhlášky
	návrh vyhlášky
	1.SK
	01.10.26
	pracovné zdravotné služby
	467
	58
	27 263
	In (zvyšuje náklady)
	27 263
	0
	






3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
V predkladanom materiáli bola identifikovaná 1 regulácia s negatívnym vplyvom na podnikateľské prostredie, ktorá je vyčíslená v Kalkulačke nákladov. Náklady regulácií č. 2 až 8, ktoré nie je možné vyčísliť z dôvodu chýbajúcich údajov, sú uvedené v časti 3.4 Iné vplyvy na podnikateľské prostredie. V Slovenskej republike sa nevykonáva žiadne štatistické zisťovanie počtu subjektov, resp. neexistuje žiadna forma sledovania alebo vykazovania, koľkých zamestnávateľov sa predmetné regulácie dotknú. 
V súvislosti s vyčíslením nákladov návrhu vyhlášky na podnikateľské prostredie je nutné uviesť, že vyčíslením nákladov týkajúcich sa povinností zamestnávateľov pri ochrane zdravia pred fyzickou záťažou pri práci, sa zaoberal aj Komplexný audit povinností MSP v oblasti BOZP, vydaný Slovak Business Agency v roku 2022[footnoteRef:1]. Tento materiál sa zaoberá analýzou povinností malých a stredných podnikov v oblasti bezpečnosti a ochrany zdravia pri práci. Povinnosti týkajúce sa pri ochrane zdravia pred fyzickou záťažou pri práci (povinnosť zamestnávateľa zabezpečiť posúdenie fyzickej záťaže pri práci, povinnosť dodržiavať najvyššie prípustné hodnoty celkovej a lokálnej fyzickej záťaže, dodržiavať limitné hodnoty vynakladaných svalových síl atď.) sú zaradené ako nekvantifikované povinnosti z dôvodu, že nie je možné stanoviť počet osôb ani počet subjektov, ktorých sa tieto povinnosti týkajú, a rovnako je plnenie povinností závislé od mnohých faktorov.   [1:  komplexny_audit_povinnosti_msp_v_oblasti_bozp.pdf (sbagency.sk)] 

Predkladateľ vychádzal z hrubého predpokladu, že z celkového počtu podnikateľských subjektov sú približne v jednej tretine podnikov zamestnanci vystavení fyzickej záťaži pri práci. Presné údaje nie je možné zistiť, keďže Úrad verejného zdravotníctva SR nedisponuje prehľadom všetkých podnikateľských subjektov v SR, ktorých zamestnanci sú pri práci exponovaní zdraviu škodlivým faktorom práce a pracovného prostredia. Úrad verejného zdravotníctva SR vychádzal aj z výstupov centrálneho registra rizikových prác, ktoré vykonávajú fyzické osoby – zamestnanci alebo fyzické osoby – podnikatelia, ktoré nezamestnávajú iné fyzické osoby. Tento register obsahuje len počet zamestnancov, ktorí vykonávajú rizikovú prácu zaradenú do tretej alebo štvrtej kategórie. Register neobsahuje údaj o celkovom počte ekonomicky činných osôb v SR v jednotlivých kalendárnych rokoch. 
V súčasnosti sú zdrojom údajov na kvantifikovanie nákladov regulácií len výstupy centrálneho registra rizikových prác. Celkový počet zamestnancov vykonávajúcich rizikovú prácu (práca zaradená do tretej kategórie alebo štvrtej kategórie) v SR k 31.12.2025 bol 93 775 zamestnancov; z toho počet zamestnancov vykonávajúcich rizikovú prácu s fyzickou záťažou bol 10 762 zamestnancov (11,5 % zamestnancov zo všetkých zamestnancov vykonávajúcich rizikovú prácu v SR), pričom platí, že jeden zamestnanec môže byť vystavený viacerým zložkám fyzickej záťaže.   
Podľa údajov z centrálneho registra rizikových prác, zamestnanci vykonávajúci rizikovú prácu s faktorom fyzická záťaž, boli vystavení najmä - dlhodobému nadmernému jednostrannému zaťaženiu horných končatín (4 032 zamestnancov), fyzickej záťaži pri ručnej manipulácii s bremenami (2 109 zamestnancov), vykonávali prácu v nepriaznivých pracovných polohách (2 856 zamestnancov). 
V súvislosti s novým návrhom vyhlášky uvádzame, že nie je možné presne odhadnúť časovú náročnosť aplikácie jednotlivých regulácií pre podnikateľské prostredie. Zamestnávateľ je aj podľa platnej vyhlášky MZ SR č. 542/2007 Z. z. o podrobnostiach o ochrane zdravia pred fyzickou záťažou pri práci, psychickou pracovnou záťažou a senzorickou záťažou pri práci (ďalej len „vyhláška MZ SR č. 542/2007 Z. z.“) povinný zabezpečiť posúdenie fyzickej záťaže pri práci. Nie je to nová povinnosť zamestnávateľa pri zabezpečovaní ochrany zdravia zamestnancov. 
Zákon č. 165/2026 Z. z., ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa  menia a dopĺňajú niektoré zákony (ďalej len „návrh zákona“) v súvislosti s vykonávacím predpisom, ktorým je návrh vyhlášky, ustanovuje nasledovné prechodné ustanovenia v § 63s:
(11) Posúdenie zdravotného rizika z fyzickej záťaže pri práci podľa § 38 písm. a) je zamestnávateľ povinný zabezpečiť v spolupráci s pracovnou zdravotnou službou najneskôr do 31. decembra 2027, ak v odseku 12 nie je ustanovené inak.

(12) Do nadobudnutia účinnosti vykonávacích právnych predpisov vydaných na základe § 62 ods. 1 písm. s) a x) v znení účinnom od 15. júla 2026 zostáva v platnosti a účinnosti vyhláška Ministerstva zdravotníctva Slovenskej republiky č. 542/2007 Z. z. o podrobnostiach o ochrane zdravia pred fyzickou záťažou pri práci, psychickou pracovnou záťažou a senzorickou záťažou pri práci; do vydania týchto vykonávacích právnych predpisov sa odsek 11 neuplatňuje.
Ak budú spolu so zákonom č. 165/2026 Z. z. prijaté aj právne predpisy upravujúce fyzickú záťaž pri práci (t. j. novela NV SR č. 281/2006 Z. z. a vykonávacie predpisy k zákonu č. 355/2007 Z. z. - nová vyhláška o fyzickej záťaži pri práci, novela vyhlášky MZ SR č. 448/2007 Z. z.), bude potrebné po nadobudnutí účinnosti zákona a najmä súvisiacich predpisov týkajúcich sa fyzickej záťaže pri práci ponechať odbornej verejnosti a dotknutým subjektom dostatočný časový priestor na oboznámenie sa s novými postupmi hodnotenia a kategorizácie fyzickej záťaže pri práci, na samotnú realizáciu hodnotenia a na vypracovanie posudku o riziku pre všetkých dotknutých zamestnávateľov. Preto sa v odseku 11 prechodného ustanovenia navrhuje, že posúdenie zdravotného rizika z fyzickej záťaže pri práci podľa § 38 písm. a) je zamestnávateľ povinný zabezpečiť v spolupráci s pracovnou zdravotnou službou najneskôr do 31. decembra 2027, ak v odseku 12 nie je ustanovené inak.
V odseku 12 sa uvádza, že do nadobudnutia účinnosti nových vykonávacích právnych predpisov, ktoré budú vydané na základe tohto zákona (vyhláška Ministerstva zdravotníctva Slovenskej republiky o podrobnostiach o ochrane zdravia pred fyzickou záťažou pri práci) zostáva v platnosti a účinnosti vyhláška MZ SR č. 542/2007 Z. z. To znamená, že sa buď bude aplikovať postup podľa odseku 11, alebo postup podľa odseku 12.
Odsek 12 sa bude uplatňovať vtedy, ak sa prijme novela zákona, ale neprijmú sa súvisiace predpisy k fyzickej záťaži, potom bude ďalej platiť vyhláška MZ SR č. 542/2007 Z. z. a štandardná frekvencia posudzovania zdravotného rizika tak ako doteraz, po starom, s použitím doterajších postupov hodnotenia fyzickej záťaže pri práci a prechodné ustanovenie v odseku 11 sa neuplatní.
Ale ak sa k zákonu č. 355/2007 Z. z. v znení zákona č. 165/2026 Z. z. prijmú aj súvisiace právne predpisy týkajúce sa fyzickej záťaže, tak zamestnávateľ nemusí predložiť nový posudok o riziku z fyzickej záťaže podľa nových predpisov do decembra 2027. 

Ekonomické náklady zamestnávateľov sú zanedbateľné oproti škodám, ktoré môžu vzniknúť na zdraví zamestnancov v súvislosti s prácou, ktoré sa tiež prejavujú vo forme finančných nákladov, resp. strát zamestnávateľov. Pozitívny vplyv na podnikateľské prostredie sa prejaví postupne v zlepšovaní zdravotného stavu zamestnancov znížením výskytu poškodení zdravia súvisiacich s prácou, dlhodobej práceneschopnosti, chorôb z povolania, invalidizácie. Z dlhodobého hľadiska tak môže byť zabezpečená návratnosť vynaložených finančných prostriedkov zamestnávateľov. 
V konečnom dôsledku návrh vyhlášky bude mať pozitívny vplyv na podnikateľské prostredie, pretože navrhované zmeny prinesú väčšiu prehľadnosť, jednoznačnosť a zvyšujú citlivosť na rozlíšenie medzi prácou, ktorá predstavuje ohrozenie zdravia zamestnancov a prácou, ktorá ohrozenie zdravia nepredstavuje. Aktualizáciou hodnotenia fyzickej záťaže a jej zosúladením s medzinárodne platnými limitmi prevzatými z ergonomických noriem, sa odstraňuje nesúlad ergonomických požiadaviek s požiadavkami slovenských právnych predpisov na posúdenie zdravotného rizika z fyzickej záťaže. 

Regulácia č. 1- Oboznámenie sa s novým požiadavkami na posúdenie fyzickej záťaži pri práci

Kategória dotknutých subjektov: pracovné zdravotné služby (PZS), ktoré vykonávajú činnosť PZS na základe oprávnenia alebo pracovná zdravotná služba pre zamestnancov, ktorí vykonávajú prácu zaradenú do prvej kategórie alebo druhej kategórie dodávateľským spôsobom na základe ohlásenia.

Počet dotknutých subjektov: k 31.12.2025 - 467[footnoteRef:2]) [2: ) Výročná správa odborov a oddelení preventívneho pracovného lekárstva ÚVZ SR a RÚVZ SR, Rok 2025] 

79 poskytovateľov PZS na základe oprávnenia (pre zamestnancov vykonávajúcich práce v kategórii 1-4)
388 poskytovateľov na základe ohlásenia (pre zamestnancov vykonávajúcich práce v kategórii 1 a 2)
Zdravotný dohľad v tímoch PZS na základe oprávnenia vydaného Úradom verejného zdravotníctva SR vykonávalo k 31.12.2025 dodávateľským spôsobom 79 poskytovateľov PZS (fyzických osôb – podnikateľov a právnických osôb). 
Činnosť PZS dodávateľským spôsobom na základe ohlásenia Úradu verejného zdravotníctva SR (pre zamestnancov vykonávajúcich práce v kategórii 1 a 2) k 31.12.2025 vykonávalo samostatne 388 lekárov a verejných zdravotníkov; z uvedeného počtu tvorili - 0,5 % lekári so špecializáciou v odbore pracovné lekárstvo (2 lekári), - 52,8 % lekári so špecializáciou v odbore všeobecné lekárstvo (205 lekárov), - 46,7 % verejní zdravotníci (181 verejných zdravotníkov).
Zodpovedné posúdenie rizika z fyzickej záťaže za účelom ochrany zdravia zamestnancov si však vyžaduje zhodnotenie viacerých dôležitých ukazovateľov a správne vyhodnotenie a interpretáciu. Z toho dôvodu ho musia vykonávať len osoby s patričným vzdelaním a znalosťami v rámci PZS, pre ktorých po osvojení vhodného hodnotiaceho prístupu by nemalo hodnotenie jednotlivých zložiek rozhodne nijako významne navyšovať priemerný čas hodnotenia oproti posudzovaniu vo vzťahu k súčasne platnej vyhláške MZ SR č. 542/2007 Z. z. Z tohto dôvodu je pri regulácii č. 1 vyčíslený vplyv len v súvislosti s oboznámením sa s novými požiadavkami na posúdenie fyzickej záťaži pri práci. Časová náročnosť hodnotenia bude u zacvičených osôb porovnateľná s hodnotením podľa platnej vyhlášky MZ SR č. 542/2007 Z. z.

Administratívne náklady: oboznámenie sa s reguláciou

Veľkosť povinnosti: štandardná. Predstavuje povinnosť štandardného rozsahu v súvislosti s rozsahom legislatívnej úpravy. 

Elektronické splnenie: áno, možné.

Frekvencia splnenia povinnosti: nepravidelne. 

Druh vplyvu: negatívny vplyv. Predmetná regulácia pre dotknuté subjekty (pracovné zdravotné služby) zvyšuje náklady, ktoré súvisia s oboznámením sa s novými požiadavkami na posúdenie fyzickej záťaže v sume 27 263 €. 
3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:3]) [3: ) Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.

3.2 Vyhodnotenie konzultácií s podnikateľskými subjektmi pred predbežným pripomienkovým konaním
[bookmark: _Hlk199239349]Úrad verejného zdravotníctva SR začal dňa 12.03.2024 verejné konzultácie s dotknutými subjektami k novým návrhom právnych predpisov, upravujúcim fyzickú záťaž pri práci:
· návrh novej vyhlášky MZ SR o podrobnostiach o ochrane zdravia pred fyzickou záťažou pri práci (nahradí doterajšiu vyhlášku MZ SR č. 542/2007 Z. z.,
· návrh nariadenia vlády SR č. 281/2006 Z. z. o minimálnych bezpečnostných a zdravotných požiadavkách pri ručnej manipulácii  s bremenami,
· návrh vyhlášky MZ SR č. 448/2007 Z. z. o kategorizácii prác z hľadiska zdravotných rizík.
Vyhlášky sú vykonávacími predpismi k zákonu č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Uvedené právne predpisy boli v legislatívnom procese už v roku 2023 a boli zastavené spolu s vtedajšou novelou zákona č. 355/2007 Z. z. Aktuálne v r. 2026 predkladáme aktualizované návrhy právnych predpisov.

Úrad verejného zdravotníctva SR ako vecný autor návrhu vyhlášky vykonal konzultácie s dotknutými subjektami k návrhu vyhlášky prostredníctvom svojej webovej stránky www.uvzsr.sk/Legislatíva/Konzultácie s dotknutými subjektami a prostredníctvom Ministerstva hospodárstva SR. Konzultácie prebiehali v dvoch kolách, v r. 2024 a v r. 2025. 
Prvé kolo konzultácií s dotknutými subjektami prebiehalo od 12.3.2024 do 12.4.2024. K uvedeným návrhom právnych predpisov Úrad verejného zdravotníctva SR zorganizoval dňa 18.03.2024 online konzultácie s dotknutými subjektami. Na online konzultácie boli prizvaní zástupcovia pracovných zdravotných služieb (v počte 84 subjektov), zástupcovia regionálnych úradov verejného zdravotníctva a Ministerstva hospodárstva SR. Predmetom online stretnutia bolo predstaviť prepracované návrhy právnych predpisov týkajúcich sa hodnotenia fyzickej záťaže. Uvedené konzultácie prebiehali do 12.04.2024. 
Úrad verejného zdravotníctva SR ako vecný predkladateľ vyhodnotil a zapracoval pripomienky dotknutých subjektov a predložil upravený návrh vyhlášky do druhého kola konzultácií s dotknutými subjektami, ktoré prebiehalo od 2.1.2025 do 24.1.2025. Aj tieto pripomienky Úrad verejného zdravotníctva SR ako vecný predkladateľ vyhodnotil a zapracoval do návrhu vyhlášky.
S návrhom vyhlášky a s aktualizovaným postupom hodnotenia fyzickej záťaže pri práci úzko súvisí návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami, ktorý je po medzirezortnom pripomienkovom konaní (LP/2025/446). MPK zatiaľ nie je vyhodnotené, pretože bolo potrebné počkať na schválenie súvisiacej novely zákona č. 355/2007 Z. z. v Národnej rade SR  (zákon č. 165/2026 Z. z. účinný od 15. júla 2026) a následne na jeho vykonávacie predpisy, najmä na návrh tejto vyhlášky. 


[bookmark: _Hlk47698091]3.3 Vplyvy na konkurencieschopnosť a produktivitu
[bookmark: _Hlk199239409]Na základe charakteru návrhu sa nepredpokladá vytvorenie bariér pre vstup na trh pre nových podnikateľov. Navrhované zmeny v tejto fáze nepredpokladajú prísnejšiu reguláciu správania sa niektorých podnikov. Takisto sa nepredpokladá rôzne zaobchádzanie s niektorými podnikmi v porovnateľnej situácii. To znamená, že sa nepočíta so zavedením špeciálnych režimov pre mikro podniky, malé a stredné podniky.
Nepredpokladá sa vplyv na inovácie, vedu a výskum.  

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	⊠ nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
☐ zvyšuje  	⊠ nemení	☐ znižuje


3.4  Iné vplyvy na podnikateľské prostredie 
Vplyvy na podnikateľské prostredie, ktoré sa nedajú vyčísliť:

Regulácia č. 2 - Úprava požiadaviek na hodnotenie jednostrannej záťaže horných končatín (Príloha č. 4)
Návrh vyhlášky pri porovnaní s platnou vyhláškou ani nesprísňuje ani nezmierňuje limitné hodnoty pre jednostrannú záťaž horných končatín, ale upresňuje limity vo vzťahu k  zotavovacím prestávkam od jednostrannej záťaže horných končatín. Požiadavky na hodnotenie jednostrannej záťaže horných končatín boli aktualizované na základe aplikačnej praxe v SR a v súlade s medzinárodne uznávanými štúdiami, ktoré sú podkladom aj pre odporúčaný prístup k hodnoteniu zdravotného rizika z opakovaných pohybov horných končatín uvedený v medzinárodnej norme (ISO 11228-3) a v európskej norme (STN EN 1005 – 5). 
Presne stanovené jednotné kritériá na hodnotenie jednostrannej záťaže horných končatín umožňujú rozvoj a používanie elektronických nástrojov (kalkulačiek alebo softwarových aplikácií) ako pomôcok na rýchle vyhodnotenie podkladov aj u zložených úloh, v ktorých sa vyskytujú rôzne podmienky súvisiace s rizikom poškodenia zdravia. 
Upresnením vplyvu podmienok na posudzovanie rizika z jednostrannej záťaže horných končatín sa zvyšuje presnosť posudzovania (jeho špecificita) pri zaraďovaní prác do tretej kategórie alebo štvrtej kategórie na opodstatnené prípady. 

Počet dotknutých subjektov: nie je možné určiť počet dotknutých subjektov, ktorých sa regulácia bude dotýkať.

Kategória dotknutých subjektov: zamestnávatelia, ktorých zamestnanci sú exponovaní jednostrannej záťaži horných končatín a pracovné zdravotné služby

Druh vplyvu: pozitívny vplyv a negatívny vplyv, ktorí nie je možné vyčísliť. 

Pozitívny vplyv pre zamestnávateľov, ktorí zamestnávajú zamestnancov, ktorí sú exponovaní jednostrannej záťaži horných končatín a súvisí s upresneným vplyvu podmienok na posudzovanie rizika z jednostrannej záťaže horných končatín, čo bude mať za následok zvýšenie presnosti posudzovania pri zaraďovaní prác do tretej kategórie alebo štvrtej kategórie na opodstatnené prípady. 

Negatívny vplyv predmetnej regulácie môže súvisieť s navýšením času na hodnotenie a spracovanie výsledkov zo strany pracovnej zdravotnej služby. Pričom je potrebné uviesť, že neočakávame žiadne výrazné navýšenie času na hodnotenie a spracovanie výsledkov zo strany pracovnej zdravotnej služby. Ak v niektorých prípadoch bude nutné určiť vstupné údaje podrobnejšie ako tomu bolo doteraz, použitie elektronických nástrojov umožní v konečnom dôsledku skrátiť celkový vynaložený čas na spracovanie podkladov pre hodnotenie.
 
Regulácia č. 3 - Energetický výdaj – zúženie počtu vekových kategórií 
(Príloha č. 2, tabuľka č. 1)
Z aktuálne platnej vyhlášky MZ SR č. 542/2007 Z. z. sa preberajú limitné hodnoty, ktorými sú najvyššie prípustné hodnoty energetického výdaja  pri práci pre mužov a ženy vo veku 18 rokov až do 65 rokov a pre chlapcov a dievčatá vo veku 15-17 rokov. V návrhu vyhlášky sa oproti aktuálne platnej vyhláške MZ SR č. 542/2007 Z. z. zužuje počet vekových kategórií pri najvyššie prípustných hodnotách energetického výdaja mužov a žien, čo bude mať pozitívny vplyv na podnikateľské prostredie.  



Regulácia č. 4 - Zvýšenie presnosti hodnotenia vo vzťahu k zdravotnému riziku 
(návrh vyhlášky)
Návrhom vyhlášky sa zvyšuje presnosť hodnotenia vo vzťahu k zdravotnému riziku (podľa súčasných vedeckých poznatkov). Upresnením kritérií hodnotenia krátkodobého energetického výdaja sa predchádza tomu, aby sa do rizika zaradili práce, pri ktorých sa zistí (spravidla pri kontinuálnom meraní srdcovej frekvencie) len okamihové prekročenie energetického výdaja, bez jednoznačnej súvislosti s celkovou fyzickou záťažou pri práci. Týmto sa predpokladá zníženie počtu prác zaradených do tretej kategórie alebo štvrtej kategórie (rizikové práce). Do tretej kategórie práce alebo štvrtej kategórie bude zahrnutých menej falošne pozitívnych (t. j. rizikových) prípadov. Zvýšenie presnosti hodnotenia vo vzťahu k zdravotnému riziku bude mať pozitívny vplyv na podnikateľské prostredie.   

Regulácia č. 5 - Stanovenie kritérií aj pre viac ako 8 hodinové pracovné zmeny 
(Príloha č. 2)
Návrh vyhlášky stanovuje navýšenie najvyššie prípustného energetického výdaja aj na pracovné úlohy, ktoré kladú nároky na celkovú fyzickú záťaž a trvajú viac ako 8 hodín za pracovnú zmenu. Stanovenie kritérií aj na pracovné zmeny trvajúce viac ako 8 hodín bude mať pozitívny vplyv na podnikateľské prostredie, ktorý nie je možné kvantifikovať.  

Regulácia č. 6 - Upresnenie kritérií hodnotenia krátkodobého energetického výdaja (Príloha č. 2)
Hodnotenie sa zužuje na taký charakter práce, kde hodnotenie energetického výdaja krátkodobého je opodstatnené vo vzťahu k ochrane zdravia zamestnancov. Upresnením kritérií hodnotenia krátkodobého energetického výdaja sa predchádza tomu, aby sa do rizika zaradili práce, pri ktorých sa zistí (spravidla pri kontinuálnom meraní srdcovej frekvencie) len okamihové prekročenie energetického výdaja, bez jednoznačnej súvislosti s celkovou fyzickou záťažou pri práci. Týmto sa predpokladá zníženie počtu prác zaradených do tretej kategórie alebo štvrtej kategórie (rizikové práce).
Nakoľko nie je možné odhadnúť celkový počet dotknutých subjektov, nebolo možné tieto náklady presne definovať. Upresnením kritérií hodnotenia krátkodobého energetického výdaja sa predpokladá pozitívny vplyv na podnikateľské prostredie.

Regulácia č. 7 - Úprava požiadaviek na hodnotenie nepriaznivých pracovných polôh (Príloha č. 3) 
Návrh vyhlášky vychádza z rovnakých zásad hodnotenia nepriaznivých pracovných polôh a z rovnakých limitov ako platná vyhláška MZ SR č. 542/2007 Z. z., no s ohľadom na skúsenosti z praxe ďalej upresňuje niektoré zásady hodnotenia nepriaznivých pracovných polôh. 
Povinnosť hodnotiť nepriaznivé pracovné polohy sa zužuje len na pracovné polohy v zóne 2 a 3, u hlavy a krku a u ostatných častí tela len v zóne 3. 
Podľa návrhu vyhlášky je možné pri hodnotení nepriaznivých polôh v ramene pri predpažení alebo upažení alebo ich kombinácii najvyššie prípustný celozmenový čas pri ohnutej hornej končatine v lakti predĺžiť až na dvojnásobok, t. j. až na 60 minút. A naopak pri statickom držaní predmetov s hmotnosťou viac ako 1 kg v nepriaznivej pracovnej polohe sa najvyššie prípustný celozmenový čas skracuje. Týmto sa očakáva zvýšenie presnosti (špecificity) hodnotenia pri určovaní prác, ktoré predstavujú zdravotné riziko. To znamená, že do tretej kategórie a štvrtej kategórie práce bude zahrnutých menej falošne pozitívnych (t. j. „rizikových“) prípadov.
Nakoľko nie je možné odhadnúť celkový počet dotknutých subjektov, rovnako ako náklady spojené s úpravou požiadaviek na hodnotenie nepriaznivých pracovných polôh, nebolo možné tieto náklady presne definovať. Reguláciou č. 7 predpokladáme pozitívny vplyv na podnikateľské prostredie.

Regulácia č. 8 - Určenie vplyvu vibrácií alebo mikroklimatických podmienok (Príloha č. 4)
V návrhu vyhlášky určuje, že vplyv vibrácií alebo mikroklimatických podmienok prenášaných na ruky zníži najvyššie prípustný počet pohybov najviac o 20 %. Táto skutočnosť prispeje k jednotnosti postupu, vzhľadom na to, že doteraz nebol vplyv vibrácií a mikroklimatických podmienok pri posudzovaní rizika nijako stanovený. 
Nakoľko nie je možné odhadnúť celkový počet dotknutých subjektov, nebolo možné tieto náklady presne definovať. Predpokladáme, že stanovenie vplyvu vibrácií alebo mikroklimatických podmienok bude mať negatívny vplyv na podnikateľské prostredie.     



